
C^iii,  quae  de  nervo  acustico  sunt,  scripta  evolve- 
rit, in  tanta  fibrillarum,  unde  nervus  Iticce  originem  ' 
habere  dicitur,  varietate  de  earum  primordio,  de- 
cursu et  natura  dissensionem  peritissiinorum  anato- 
micorum minime  mirabitur.  A striis  medullaribus, 
quas  in  fundo  ventriculi  quarti  videre  est,  alii  to-  ‘ 
tam  septimi  paris  portionem  mollem,  alii  partem 
tantum  deducendam  esse  docuerunt,  alii  strias  iiasce 
minime  ad  nervum  pertinere  acusticum  ceiisueriint. 
Ctuae  omnia  cum  ab  auctoribus  hucusque  in  certamine 
relicta  essent,  111.  S*rof.  31  u e 1 1 c r u s rem  deniio  reco- 
gnoscere me  jussit,  unaquepraeparatum  pathologicum, 
quod  al)r.  Roinbergio  museo  anatomico  IJcrolinensi 
dedicatum  fuit,  describendum  mihi  tradidit,  quippe  quo 
striarum  medullarium  natura  aliquid  illustraretur. 
Quum  vero  Cei.  Rombergius  de  morbo  virginis,  cu- 
jus cadaveri  cerebellum  in  ventriculo  quarto  pseudo- 
morpbosin  continens  a<iemcrat,  (nam  demum  ad 
aegrotam  paiilo  ante  vita  defunctam  erat  arcessitus) 


paoca  tantum  afTerrc  possat,  morbi  historiam  e fa< 
miliarium  et  medicorum  memoria  componere  me 
oportuit?  ^(juod,  si  quae  in  ejus  expositione  deside- 
res, ne  obliviscaris  quaeso.  Attamen  ad  ea,  quae 
in  animo  erant,  illustranda  satis  me  compertum  ha- 
bere puto,  neque  me  nullius  facturum  operae  pretium 
spero,  si  ii-S?  quae  jam  optime  fuerant  exposita,  non- 
nulla in  opusculo  meo  adjiciam.  In  hoc  Vero  quan- 
tam oquidem  gratiam  viris  cdarissimis  Professoribus 
.lluellero  et  d’ Alton,  nec  non  celeberrimo  Hr. 
lieni  e debeam,  nou  possum,  quin  hic  publice  gra- 
tissimo animo  proferam,  liui  quum  mihi  et  multa 
cerebella  indaganda  traderent,  et,  unde  necessariam 
libello  inpteriam  conjicerem,  dispersos  fontes  omni 
negotio  in^iuarent,  tanta  in  me  collegerunt  officia, 
ul  eorum- iiulla  unquam  in  me  deletura  sit  oblivio 

memoriam. 

/ 


\ 

M • K....  Beroliiii  nata  anno  MDCCCXT  patre  > 
apoplexia  mortuo,  matre  etiam  nunc  salva,  ad  un- 
decimum aetatis  anuum  integra  erat  valetudine. 
Inde  ab  hoc  tempore  vehementissimis  et  assiduis 
capitis  doloribus  premi  coepit;  genae  rubore  pur- 
pureo sulFusae,  manus  frigidae,  pedes  sudore  foe- 
tido madentes.  Dextra  manus  omni  fere  sensu  ca- 
rebat ictus  plagasque  sine  dolore  ferens.  Puella 
quatuordecim  annorum  media  nocte,  quum  paulu- 
Idin  temporis  lenem  placidumque  cepisset  somnum, 
persaepe  in  lecto  ultro  citroque  tumultuose  jactata 
lodicesque  abjiciens,  somno  non  soluto,  verba  non 
aperta  ad  intelligcndum  geinitusque  edidit,  tiui 
impetus  quum  per  horas  nonnullas  durasset, 
sudor  manabat  corpore  copiosus,  respiratio  se- 
quebatur celerrima,  et  cordis  palpitatio  adspectu 
quoque  sentienda.  Cujus  jierturbationis  nocturnae 
causas  matri  sollicitae  quaerenti,  sese  per  somnium 
r manibus  gelidis  dirisque  inter  coxam ' ac  costos 
I coiiiprinii  sibi  videri  respondit.  Propter  hoc  et 

quia  tle  tloloribus  capitis  internis  terebrantibus 
, queri  non  desinebat,  color  malarum  purpureus  in- 
terdum ad  violaceum  adaugebatur,  oculorumque 
vasa  sanguine  pleniora  tumescebant,  et  alvus  tanto- 
j»ere  adstricta  erat,  ut  tertio  demum  vel  quarto  die 
laeces  durae  nonnisi  doloribus  summis  dejicerentur, 
medicus  arcessitus  est,  qui  in  molestiis  memoratis 
molimina  ad  menses  dignoscens,  curationem  hisce 
respoiufentem  instituit.  Remedia  aegrotanti  prae- 
scripta cum  per  paucos  dies  adhibita  essent,  primi 
apparuerunt  menses  parci,  sed  inde  ab  hoc  tem- 
pore, puellae  anno  aetatis  «lecimo  quinto,  et  ratione 
et  numero,  quo  naturaliter  solent,  fluentes.  Kx  quo 
vero  tempore  menses  adventaverant,  virgo  prosper.a 
utebatur  valetudine,  excepto  quod  alvi  adstrictio 
]»ertinax  non  ceteris  cum  incommodis  recesserat. 
Haud  ita  multo  post,  ut  honestum  haberet  victum, 
in  schola  llerolinensi  publica  praeceptricis  munus 
suscipiens  studium  et  operam  in  erudiendis  puellis 
collocavit.  Quum  autem  propter  pedum  sudorem, 
de  quo  supra  dixi,  talem  dispergeret  fbetorem,  qua- 
lem omnes,  qui  in  propinquo  erant,  perferre  non 
poterant,  omni  ope  sese  liberatura  isto  malo,  aliis  I 
remediis  frustra  adhibitis,  tandem  ad  vesperam  cu-  ‘ 
iisqne  diei  pedes  aqua  lavavit  gelida:  quod  cum  i 

per  hebdomadem  fecisset,  pedes  antea  sudore  te- 
pido madentes  in  siccos  frigidosque  sese  contule- 
runt. 'J’antum  vero  quod  huic  malo  finis  erat  im- 

positus,  quum  nova,  quin  etiam  priora  apparuerunt ; 
revenit  dolor  capitis  internus  ingens , rubor  iste 
malarum  abnormis,  cordis  palpitatio  vehemens,  no> 
ctes  inquietae;  accesserunt  vertigo,  anorexia,  tor- 
mina, horripilationes.  Q,uae  molestiae  quamvis  gra- 
ves essent,  tamen  ad  istum  gradum  non  pervene- 
runt, qui  virginem  impedisset,  quominus  sua  gere-* 
ret  negotia. 

3Iense  Januario  anni  3IDCCCXXXII,  quum 
omni  festinatione,  ne  suo  deesset  officio,  ad  scho- 
lam properaret,  per  laeve  et  lubricum  pavimentum 
vestigio  fallente  cecidit  resupina,  ut  occipite  et  cer- 
vice versus  bracteam  e lapide  sjeiiite  fabricatam 
prosterneretur.  Immobilis  per  aliquod  temporis 
momentum  tergo  recubans  non  prius,  quid  de  se 
actum  sit,  animadvertit,  quam  a praetereuntibus  fuit 
elata.  Xemine  quidem  adjuvante,  sed  summa  virium 
contentione  domum  reversae  conditio  erat  haecce: 
turbidam  jnae  se  ferens  speciem  voce  flebili  se  in 
caput  lapsam  esse  narravit  et  extremitatibus  infe- 
rioribus decussatis  unum  eundemque  locum  tenens 
matellionem  a matre  efflagitavit,  quod  urinam 
jam  pedibus  destillantem  non  possit  retinere, 
fioca,  in  quae  ceciderat,  quum  accuratius  inspice- 
rentur, a matre  integra  inventa  sunt.  l*er  totum 
#1  «liem  fatalem  multa  querel)atur  de  doloribjis  capitis 
i internis  inde  ab  occipite  versus  frontem  se  volu- 

t tantihus,  assidua  ad  mingendum,  quamquam  parva 

urinae  copia  singulis  mojnentis  reddita  est^  vexa- 
batur necessitate;  nocteu;  perpetuis  vigiliis  cuin 

i 

magno  animi  motu  egit,  ore  rubescente,  corpore 
toto  fervescente.  Ciuibus  molestiis  <j[uum  altero  die 
aliquid  sublevaretur,  in  negotio  suo  versari  perrexit, 
donec  mense  circiter  praeterlapso  domi  remanere 
coacta  est.  Etenim  in  dies  capitis  dolor  increvit, 
urina  aegrotae  nescientis  et  nolentis  missa  est,  si- 
mulque  et  lingua  et  memoria  peccaverunt.  Lentius 
pronuntiabat  verba  et  vaste  diducebat,  persaepe 
justa  et  ad  ea,  quae  animo  cogitabat,  significanda 
apta  non  poterat  reperire  verba,  adeo  familiarium 
et  amicarum  nomina  oblita  erat,  tiuo  fuerat  antea 
hilari,  aequo  placidoque  animo,  ea  nunc  erat  mo- 
rositate, asperitate  ct  vehementia,  ut  rebus  minimis 
ejus  iracundia  irritaretur.  Conabatur  interdum  iii 
operibus  litterariis  et  muliebribus  vires  exercere, 
sed  frustra : nam  dextrae  manus,  ex  qua  jam  ab  ae- 
tate puerili  laboraverat,  digiti  nunc  neque  pennam 
neque  acum  sic  amplecti  potuerunt,  quae  non  eia-  ' 
berentur.  In  epistola  conscribenda  totum  fere  diem 
conteruit,  quam  mater  postea  legens  terrore  suo 
vidit,  versus  esse  inaequales  et  obliquos,  singulas 
litteras  confragosas  et  totius  argumentum  et  senten- 
tiam haud  intelligcndain.  Paulo  post  ipsi,  quae  / 
antea  memoria  valuerat,  scriptionem  quandam  ad 
verbum  ediscere  studenti,  quamvis  permultum  tem- 
pus ad  id  contulerat,  ne  primos  quidem  versus  me- 

moriter  recitare  contigit.  Si  de  loquela  lentiore 
vituperaretur,  in  eo,  sese  celerius  loqui  non  .posse, 
explicando  ita  balbutivit,  ut  omnium  nil  intellexis- 
ses. Mensibus  circiter  duobus,  postquam  ceciderat, 
intermissis  claudicare  coepit,  perinde  ac  si,  ut  ma- 
tris ipsius  utar  verbis,  extremitas  inferior  dextra, 
ubi  trunco  cohaereat,  clavis  adactis  obstructa  fuis- 
set: quo  factum  est,  ut  aegrota,  cum  ingrederetur, 
ex  improviso  crebro  corrueret.  JVe  autem  quid- 
piam  silentio  praeteream,  eodem  fere  tempore  ae- 
grota tanta  ciborum  appetentia  tenebatur,  ut  omnia, 
quibus  potiri  posset,  esculenta  devoraret:  inter  de- 
glutiendum  vero  primae  olfae  impedimento  quasi 
mechanico  retentae  faucibus  inhaerebant,  quae  cum 
deorsum  delatae  essent,  ceterae  facile  secutae  sunt. 
Opera,  quae  antea  in  deliciis  habebat,  nunc  plane 
negligere  incepit,  animi  contentionem  maxime  refu- 
git, quae  sccum  ageret,  mente  occultavit,  veste  pel- 
licea induta  camino  assidere  solebat  de  algore  que- 
rens.  Tum  demum  medicus  est  consultus,  qui  ve- 
nam incidi  jussit,  praeterea  medicamina  in  pulve- 
rem redacta  coloris  albi  praescripsit.  Ouum  vero 
aegrota,  vena  incisa,  animi  deliquium  pateretur, 
i|  parva  tantum  sanguinis  copia  detracta  est,  neque 
nj  postea  vcnaesectio  repetita;  medicamentis  sumtis 
it  alvus  pluries  soluta.  Sed  reliqua  corporis  conditio 
eadem.  Deinde  alia  medicamina  ct  balnea  fluvia- 
li tilia  praescripta  sunt  singulis  diebus  adhibenda. 

Q.uibus  cum  aegrota  per  ires  menses  aestivos  usa 
esset,  melior  facta  est:  jam  tuta  a lapsu  incedebat, 
contextius  celeriusque  loquebatur;  sed  urinae  incon> 
tinentia  continuata  est,  neque  capitis  dolores,  quam- 
vis mitiores,  recesserunt.  Balneis  postea  omissis, 
setaceum  inter  scapulas  positum,  quo  mox  suppu- 
ratio copiosa  exoriebatur.  Sed  non  ita  longo  inter- 
vallo priora  incommoda  omnia  rursus  apparuere, 
quibuscum  se  sociavit  inexpugnabilis  fere  somni 
necessitas. 

Exinde  matri,  quae  ipsa  manuum  mercede  vi- 
ciam quaerebat,  quum  aegrotae  custodia  sempiter- 
na egenti  assidere  non  posset,  suaserunt,  ut  filiam 
nosocomio  caritatis  Berolinensi  curandam  traderet. 
Quo  loco  cum  aegrota  per  menses  nonnullos  ver- 
sata esset,  demissa  est,  quippe  quae  sanari  non 
possit.  Quae  omnino  remedia  ibi  adhibita  sint,  ma- 

I 

ter  nescivit,  attamen  balnea  torrentia  applicata,  inter 
curationem  ingressum  meliorem  esse  factum,  simul 
vero  menses  cessare  coepisse  narravit. 

Aestate  anni  MDCCCXXXIII  mater  sperans, 
fore,  ut  aer  rusticanus  filiae  alFectioni  salutaris  fu- 
tura sit,  rus  habitatum  abivit;  sed  spes  cecidit  ad 
irritum.  Etenim  t non  multo  pos  aegrota  loquendi 
facultate  privata  est; -neque  ire,  nec  stare,  nec  nisi 
ad  sellam  alligata  sedere  potuit  capite  modo  prono, 
modo  resupino,  modo  in  latus  versus  cadente;  lu- 
bentissime  in  lecto  jacebat  laeva  tantum  manu,  dum 

d«xtram  non  poterat  movere,  aut  verticem  atterens 
aut  nares  fodiendo  purgans;  plerumque  dormitans 
•quandoque  lugubrem  edidit  clamorem,  quem  mater 
nonnisi  filiae  vertice  froiiteque  fricando  sistere  pot- 
uit; flentis  lacryinae  c laevo  tantum  oculo  prorum- 
rpebant.  Hoc  circa  tempore  medicus  veterinarius 
matri  autor  fuit,  ut  asae  foetidae  quantitatem  certam 
ccrevisiae  ope  in  einulsionem  redactam  filiae  prae- 
beret bibendam:  quod  medicamen  quum  praeterlapsi 
diei  vespera  adhibitum  esset,  altero  die  alvus  huc- 
usque pertinaciter  obstructa  pluries  soluta  est,  reliqua 
corporis  affectione  immutata.  Ex  aegrotae  vultu 
acies  animi  obtusior  elucebat,  oculi  rigentes  recti- 
que, extremitas  inferior  dextra  in  genu  articulatione 
flecti  coepit.  Autumno  anni  laudati  aegrota  in  urbem 
vix  reversa  die  23.  Octobris  e vita  abiit. 

Priusquam  ad  cadaveris  sectionem  aDr.Rom- 
bergio,  qui  ad  aegrotam  paulo  ante  vita  defun- 
ctam arcessitus  erat,  institutam  transeo,  alicujus  rei 
cum  iis,  in  quibus  exponendis  dissertatio  nostra 
versatur,  arctissime  cohaerentis  mentionem  facere 
me  oportet.  De  auditu  enim  aegrotae,  quippe  qui 
matre  teste  nunquam  peccaverat,  nil  dicendum  esse 
cen.suimus,  quoniam  morbi  historia  pathologica  tan- 
tum consuevimus  enumerare.  Quem  vero  ultimis 
quoque  morbi  temporibus,  quum  loquendi  facultas 
jam  esset  amissa,  integrum  fuisse  hisce  confirmatur 
et  stabilitur  argumentis.  Matrem  precibus,  quibus 

sc  suosque  oimies  numinis  divini  ciYi‘ae  ac  praesi- 
dio commendabat,  orantem  aegrota  diligenter  atten- 
dens gestibus,  quum  verbis  non  j>osset,  sese  de  bac  ^ 
re  maxime  laetari,  expressit;  si  interrogaretur,  num 
hoc  vel  illud  iieri  velit,  capite  aut  >adnuendo  aUt 
concutiendo  sententiam  et  voluntatem  deelaravii; 
paucos  dies  ante  mortem,  quum  aliquis  fidibus, 
quae  vulgo  vocantur  violina,  in  propinquo  caneret, 
vultu  hilari  ad  fidicen  sese  vertens  ad  musices  nu- 
merum caput  movit.  Q,namvis  adhuc  multas  hnjusce 
rei  probationes  afferre  potuerim,  tamen  hisce  satis 
demonstratum  putavi,  auditum  aegrotae  ad  ultimum 
usque  integrum  esse  servatum. 

Cadaveris  sectio:  corpus  perfecte  nutritum,  nul- 
lum maciei  vestigium.  Extremitas  inferior  dextra 
in  genu  articulatione  flexa,  rigida  cubitumque  dimi- 
dium brevior  sinistra,  qua  abnorme  nil  invenire  pot- 
uisses. Cranii  tantum  cavitas  aperta  est,  quum  ce- 
teras corporis  cavitates  incidi  per  mortuae  propin- 
quos non  licuerit.  Calvaria  desecta  duraque  me- 
ninge lege  artis  remota,  membrana  cerebri  serosa 
apparuit  quam  maxime  turbida,  crassa,  densataque 
et  inter  ipsam  et  piam  matrem  copia  materiae  ge- 
latinosae accumulata.  In  hemisphaeriorum  superfi- 
cie, nec  non  ad  utrumque  processus  falciformis  la-  ' 
tus  flocculorum  albescentium  magnus  numerus.  JVon  i 
piae  matris  solum,  sed  etiam  substantiae  et  corti- 
calis  et  medullaris  venulae  sanguine  pleniores  tu- 

mueruni.  41uoil  encephali  consistentia m ^attinet, 
•liocce  mirum  quantum  solidum  et  elasticum.  Ven- 
triculorum tricornium  totum  volumen  duplum’,  quam 
solet  naturaliter,  et  liquore  pellucido  aqUac  simili 
repletum,  parietesque  aeque  ac  septum  pellucidum  et 
fornix  tanta  erat  soliditate,  ut  illaesa  forma  extensio- 
nem vehementem  ferentes,  quemadmodum  materia 
quaeque  elastica,  eictensione  remissa,  priorehi  reci- 
perent formam.  Neque  minus  tertius  quoque  ven- 
triculus immodice  extensus. 

Medulla  spinali,  tara  alte  quam  tieri  potuit,  in 
canali  vertebrarum  propter  propinquorum  monitum 
haud  aperiendo,  abscissa,  cerebro  que  e cavitate  sua 
exempto,  materia  liquori  supra  in  ventriculis  de- 
scripto similis  e vertebrarum  columna  intima  largi- 
ter effluxit.  Paries  anterior  ventriculi  quarti  seu 
hujusce  fundus,  quem  anatomici  multi  volunt  sic 
nominari  formam  ventriculi  tentorio  comparantes, 
rei  insolitae  erat  sedes.  Eminentiae  enim  verruco- 
sae, fusci  coloris  et  granorum  milii  magnitudine, 
confertae,  asperae  contegebant  totam,  quae  interest 
inter  corpora  restiformia,  fossam  rhomboideam,  in- 
sidentes striis  albis,  quae  e linea  funiculos  teretes 
separante  adseendunt.  Prof.  Muellerus  et  l)r. 
R ombergius  statiin  post  cadaveris  sectionem  cere- 
bellum inspicientes  strias  illas  distincte  translucen- 
tes  per  eminentias  descriptas  viderunt,  quod  mihi 
cerebellum  spiritu  vini  jam  ad  quoddam  tempus 


I 


16 


servatum  recognoscenti  minus  successit;  .veruinta- 
men  unam  et  ingentem  quidem  deprehendi  striam 
sinistri  lateris,  quae  e corpusculis  istis  verrucosis 
asperisque  emergens,  corpora  restiibrmia  circumiens 
in  processu  cerebelli  ad  pontem  procedebat  et  cum 
fibrillis  pontis  Varolii  parallelis  coalescebat.  Emi- 
nentiae illae  morbosae,  cum  in  calami  scriptorii 
apice  a funiculis  teretibus  paullulum  attollerentur, 
membranam  continuam  formare  visae  sunt  partem 
fere  octavam  lineae  crassam:  quam  cum  loco,  quo 
insidebat,  caute  detrahere  conarer,  eandem  fundo 
ventriculi  quarti  tam  arcte  cohaerentem  inveni,  ut 
in  detrahendo  pergens  cum  ipsa  substantiam  nerveam 
effoderem.  Ceteris  denique  locis  cerebelli  piam 
matrem  rae  sine  ulla  vastatione  removisse,  insuper 
admoneo  (cf.  Tab.  I.).  — Non  solum,  ut  vivida  morbi 
imago  lectoris  animo  obversetur,  sed  etiam  ob  alia 
magni  momenti  sjmptoinata,  historiam  anteceden- 
tem tam  accurate  studui  tradere,  quam  defunctae 
familiarium  et  medicorum  memoria  licebat.  Huac 
vero  omnium  majorem  in  modum  me  tenuerunt,  al- 
teratio  fuit  ista  fossae  rhomboitleae  nunc  exactius 
explicanda.  Cujus  natura  ut  penitus  illustretur,  ex 
.historia  ipsa  nonnulla  me  repetere  oportet.  A irgi- 
nem,  de  qua  agitur,  illa  fuisse  indole,  qua  ad  ei - 
cephalitidem  maxime  inclinaretur,  variis  confii-matur 
.s^inptoinailbu.s,  qiiuc  jam  in  puella  apparuerant,  ut 
capitis  doloribus,  facie  rubore  purpureo  sulfusa, 

cordis  palpitatione,  oculis  rubescentibus:  neque 

minus  alvi  obstructio,  de  qua  pluries  dixi,  et  pe- 
dum sudor  subito  suppressus,  quem  statim  insignita 
valetudiuis  perturbatio  consecuta  est,  cuivis  causae  ^ 
encephalitidis  occasionali  adjuvandae  conveniebant. 

At  occasio  oblata  Cvst.  Vixdum  vis  externa  capiti 
illata  erat,  quum  internae  capitis  indammatlonis 
perniciosae  sjmjitomata,  quo  referas  dolores  Inde  ab  ' 
occipite  frontem  versus  se  trahentes,  insomniam, 
urinae  incontinentiam  a cerebri  influxu  in  medul- 
lam spinalem  ex  parte  sublato  repetendam , corpo- 
ris temperationem  adauctam,  postea  memoriae  abo- 
litionem et  turbatam  loquendi  facultatem,  surrexe- 
runt.  Q.uae  cerebri  inflammatio,  cum  remedia,  quo- 
rum hic  validissima  citissime  requirebantur,  sero 
demum  adhibita  fuerint,  elfreno  impetu  progrediens 
exitum  habuit  in  exsudationem,  cujus  materiam  in  - 
aegrota  plethorica  e lympha,  ut  dicunt,  coagulabili 
seu  potius  eflbrina  majore  ex  parte  constitisse  verisi- 
mile est.  Neque  vero  exitus  iste  fuit  Ictbalis,  quin 
etiam,  balnea  fluviatilia  per  tres  menses  quum  sin- 
gulis diebus  adhibita  essent,  inclinatam  jam  in  me- 
lius aegrotae  valetudinem  vidimus.  Si  lioc  autem 
certo  certius  est,  absorptionem  in  cerebro  quoque 
re  vera  locum  habere,  si  nobiscum  reputamus,  san- 
guinis coagula  et  a superficie  encephali  et  c,  ventri- 
culis nec  non  ex  ipsis  substantiae  cerebralis  abnor- 

inihus  cavis  sensim  sensiinque  imbibi  (1),  tali  vis 
meilicairicis  studio  commodiorem  illam  valetudinem 
et  in  nostro  casu  tribuendam  censuimus.  Interea 
^ hanc  absorptionem  imperfectam  fuisse,  ea  igitur, 
quae  transsudata  erant,  ad  partem  tantum  esse  re- 
mota, non  sine  causa  statuendi  jus  putavimus  nobis 
datum  esse.  Ut  enim  alia  organa,  si  inflammatione, 
quae  alium,  quam  in  solutionem,  exitum  habent,  cor- 
ripiuntur, penitiori  structura  corrumpi  solent,  sic  et 
encephalon.  Cujus  sententiae,  ne  de  hac  re  auda- 
cius  me  judicasse  putes,  defensionem  et  affirmatio- 
nem numerosam  apud  Gdlis  (2),  J6rg,(3),  nec 
non  in  egregio  Abercrombiano  opere  laudato  repe- 
ries.  Non  igitur  miremur,  quid  causa  sit,  cur  in 
organo  ita  affecto  materia  exsudata  difficilius  et  ex 
parte  tantum  absorbeatur:  qua  vero  absorptione,  si 
locum  habeat,  liquidiora  citius  et  perfectius  quam 

I 

solidiora  removeri,  quis  est,  qui  dubitet?  Idcirco, 
ratione  cadaveris  secti  babitn,  aqiibsam  tantum  ‘ex-  | 
sudationis  partem,  qua  sublata  spes  sanitatis  i^eciw  j 
piendae  vana  affulgeret,  imbibitam  esse,  fibrinam  ( 
vero,'  qua  adesset  copia,  remansisse,  ex  eaque  et. 

(1)  Abercrombie  palhol.  u.  pract,  Untersuchungen 
iiber  die  Krankheilen  des  Gehirns  u.  Riickenmarks.  Bre- 
men  1829.  pag.  196. 

(2)  Gdlis  pract.  Abhandl.  1,  Bd.  Von  der  hitzigen  i 
Gebirnhdhlenwassersucht.  Wien  1820. 

(3)  Jorg  Handbuch  zum  Erkennen  und  Heilen  der  " j 

Kinderkrankheiten.  Wien  1829.  !> 

flocculos  albescentes  in  cerebri  superflcie  repertos 
et  fossae  rhomboideae  pseudomorphosiii  constare 
nobis  visum  est.  llancce  vero  pseudomorphosin 
.fundo  ventriculi  quarti  non  leviter  impositam  esse, 
sed  cum  illo  concrevisse,  e cadaveris  sectione  patet, 
et  gravioris  momenti  signum  est,  omnes,  quae  iii 
fossae  rhomboideae  superficie  appareant,  partes,  ita- 
que  strias  quoque  medullares  in  inflammatione  pro- 
ximam .habuisse  partem.  Q.iiod  fluidum  inter  cranii 
cavitatem  aperiendam  non  solum  e ventriculis,  sed 
-etiam  e canali  vertebrarum  dorsalium  largiter  efflu- 
xit, id  maxima  ex  parte  serotinae  habeo  originis  ab 
encephalitide  repetita  deducendae. 

Alterationis  autem  natura  pluribus  illustrata, 
paucis  tantum  ut  ejus  forma  nunc  exponatur,  restat. 
Eminentiae  enim  descriptae,  quas  membranam  con- 
tinuam formare  supra  vidimus,  cur  exti;ema  fossae 
rhomboideae  lineamenta  tam  accurate  imitentur,  ne- 
que restiformia  quoque  corpora  contegant,  si  quis 
interroget,  is,  ne  diutius  pendeat,  piae  matris  in  hac 
regione  decursum  et  structuram  (4)  memoria  repetat. 

Q^uae  omnia  cum  ratione  animoque  lustrarem, 
si  perpenderem,  strias  medullares  inflammatione  ita 
fuisse  correptas,  ut  exsudata  fibrina  plane  contectae 
apparerent,  auditum  vero  haudquaqUam  laborasse, 
alhac  observatione  oblata  sic  utendum  esse  putavi,  ut 


(4)  Biirdach  vom  Bau  u.  Leben  deS'  Oehirns. 
^eipzig  1819.  pag.  77.  seq. 

2 * 

<1e  striarum  illarum  natura  aliquid  admonerem. 
Priusquam  vero  ad  quaestionem  propositam  transeo, 
ea,  quae  de  hac  re  jam  constare  inveni,  paucis  af- 
ferre iisque  disquisitiones  proprias  addere  hic  mihi 
liceat. 

Archaiig^Um  Piccolhom ini  striis  medul- 
laribus originem  nervo  auditorio  praeberi  censuisse, 
ex  ipsius  patet  verbis.  Si  circumspecte  (sc.  nervi 
auditorii)  notentur  atque  lustrentur,  inquit,  depre- 
henduntur exoriri  a posteriore  medullae  oblongatae 
cerebri  parte,  ubi  excavatus  est  calamus  scripto-- 
rius  etc.  (5). 

Sdmmeringius,  ut  jam  opere  pristino  (6),  sese» 
minime  cum  Santoriiio  universum  nervum  (sc.. 
acu.sticum)  e scrobe  ventriculi  quarti  prodire  dictu-* 
rum  esse  monuerat,  neurologia  sua  (7)  non  solumi 
strias  medullares  in  ventriculo  quarto  obvias  ner- 
vum mollem  interdum  minime  petere,  sed  etiam 
pontem  Varolii  nervo  isti  ]3lurimas  praebere  fibril- 
las docuit.  Quum  vero  Platneri  quaestionibus^ 
physiologicis  incitatus,  TO  TtQUTOV  aicr^lJTIJQtOV  VentriCU-ll 
lorum  cerebri  liquore  constare  sive  contentum  essey. 


(3)  Archangell  Piccolhomihi  anatomicae  praele- 
ctiones. Romae  MDLXXXVI.  pag.  300. 

(6)  Soemmeringius,  de  basi  encephali  et  origini-) 
bus  nervorum  cranio  egredientium,  Gotling.  1778.  pag.  I 
156  et  157. 

(7)  Sdmmering,  Nervenlehre  pag.  223  u.  224.  §.244., ii 

iii  animum  induxisset,  Santorini  observationem  (8), 
qui  strias  in  homine  coeco  valde  exstantes  et  valen- 
tes invenerat,  inde  vero  huic  forsan  acerrimum  au- 
ditus sensum  fuisse  suspicatur^  ad  hjpothesin  suam 
illustrandam  duxit  aptissimam,  neque  abhinc  dubi- 
tavit, nervi  auditorii  veram  originem  unice  a striis 
istis  repetere  (9).  Ab  III.  autem  Soemmeringio 
hanc  observationem  ita  relatam  esse,  ac  si  coe- 
cus,  cujus  cerebellum  Santorinus  inspexerat,  re  vera 
auditu  summo  instructus  fuisset,  Kudolphius  (10) 
jam  optime  objurgavit.  Neque  minus  S o em  me- 
ri ngiiis  a vero  errat,  si  loco  nunc  ipso  laudato 
dicit:  Res  est  notissima  omnibusque  a physiologi- 
cis probata , nervorum  auditoriorum  origines  sine 
ulla  praeparatione  manifesto  in  conspectum  cadere, 
simulae  ventriculus  quartus  sit  apertus.  Q,ui  enim 
viro  clarissimo  aequales  erant,  aliter  senserunt  et 
locuti  sunt. 

Prochasca  strias  hasce  nonnunquam  omnino 
deesse,  saepius  easdem  nervum  auditorium  nequa- 
quam adire  monet  (11). 

Wenz  elii  fratres  strias  medullares  non  in  quo- 

(8)  S an  tori  ni  lab.  posthum.  pag.  24. 

(9)  Soemmering,  iiber  das  Organ  der  Seele.  Mil 
Kupf.  Konigsberg,  1798.  pag.  18. 

(10)  Rudolphi  commentatio  de  ventriculis  cerebri. 
Grypbiae  1798.  pag.  30. 

(11)  Proc  has  ca,  do  structura  nervorutu.  Vindobo- 
nae 1779.  pag.  9«. 

que  cerebello  obvias  esse,  non  seinper  uno  eodcin- 
que  loco  exoriri,  non  inveniri  apud  animalia,  non 
semper  omnes  et  interdum  nullam  nervo  auditorio 
immisceri,  earundemque  magnitudinem  minime  ab 
aetate  pendere  docuerunt,  quare  nervi  mollis  origo 
minime  repetenda  sit  (12). 

Rudolphius  sententiae  Wenzeliorum  Pro- 
cli ascae  que  suam  adseripsit:  »Cum  flbrillae 

illae,  quas  in  ventriculo  quarto  videre  est, 
tantopere  varient,  ut  interdum  desint,  saepissime 
vero  ad  nervum  acusticum  non  pertineant,  et  ubi 
adsunt,  minorem  tantum  ejus  radicum  partem  con- 
stituant, veram  eas  nervo  molli  non  praebere  ori- 
ginem cum  Prochasca  summo  jure  me  contendere 
posse  nullus  dubitou  (13). 

Santorinus  easdem  nonnunquam  in  proximum 
cerebelli  pedunculum  abire,  ut  nervum  mollem  mi- 
nime petant,  scriptum  reliquit  (14);  et  Cirirardus, 
operis  Santoriniani  editor,  fibrillas  liasce  sive  ad 

nervum  mollem  sive  ad  cerebelli  pedunculum  ab- 

\ 

eant,  aliter  in  aliis  se  habere,  saepissime  se  obser- 
vasse ibidem  addit. 

R.  Tr evira  nus  propter  auditus  subtilita- 

(12)  Wenzel,  de  penitiori  cerebri  structura,  pag.  183. 

(13)  Pu  do  Iphi  1.  1.  pag.  29  et  Grundrifs  der  Physio- 

logie.  2.  Bd.  Erste  Ablheil.  pag.  116.  Anm.  2.  , 

(14)  S an  tori  ni  septendecim  tabulae,  quas  ed.  et  expl. 
Michael  Girardi.  Parmae  1775.  pag.  2.5. 

tcm  in  homine,  qui  striis  medullaribus,  quum  in 
animalibus  desint,  solus  sit  praeditus,  easdem  ad 
nervum  auditorium  quadantenus  pertinere  suspica- 
tur; dein,  quod  omnium  sensuum  nullus  in  singulis 
bominibus  tanta  sit  varietate,  quanta  auditus,  bancce 
varietatem  ad  strias  tantundcm  variantes  referri 
vult  (15). 

Bockins  nervi  auditorii  originem  a striis  de- 
ducit medullaribus: 

Acusticus  enim,  Bockio  auctore,  exoritur 
fundo  ventriculi  quarti  striis  aut  latioribus  aut  an- 
gustioribus, quae  in  fasciola  conveniunt.  Quae  vero 
fasciola  medium  cerebelli  crus  circumiens  ab  eodem 
accipit  fibrillas,  dein  uiia  cum  faciali  nervo  meatum 
auditorium  internum  petit  (16). 

t 

Langenbeckiuin  denique  audiamus:  Audito- 
rius, inquit,  radicibus  duabus  originem  babet  a crure 
medullae  oblongatae  ad  corpora  quadrigemina;  una 
a fundo  ventriculi  quarti,  itaque  a superficie  illius 
cruris,  altera  ab  ejus  margine  externo  proficiscitur. 
Inter  ambas  interest  corpus  restiforme  (17).  Quod 

(15)  G.  R.  Treviraniis,  Untersuohungen  liber  den 

Bau  uud  die  Funkliorieii  des  Gehirns  etc.  Bremen  1820. 
pag.  85.  ' 

(16)  Bock,  fearstellung  des  Gehirns,  des  Riickenmarks 
und  der  Sinneswerkzeuge.  Leipzig  1824.  Mit  Kupfern 
pag.  2.'>0.  Tab,  III,  fig.  1,  k, 

(11)  Langenbeck,  iNervenlehre  mit  Hinweisung  auf 
die  Icones  neurologicae.  Gouingen  1831.  pag.  56. 

autem  Langcnbcckius  crus  medullae  oblongatae 
ad  corpora  quadrigemina  vocat,  id  a ceteris  ana- 
tomicis funiculos  nominari  teretes,  e nenrologia  Lan- 
gcnbeckiana,  nec  non  ex  iconibus  ejusdem  excellen- 
tissimis (18)  patet;  neque  minus  radicem  auditorii 
superiorem,  cujus  imago  ante  oculos  meos  versatur,- 
nibil  aliud  esse  nisi  strias  medullares  persuasum 
habeo  (19). 

Ut  autem  de  striis  medullaribus  propria  mihi 
esset  sententia,  ut  de  illarum  origine,  decursu  ct 
ratione,  quae  inter  ipsas  nervumque  auditorium  in- 
teresset,  certior  fierem,  multa  cerebella  per  bonam 
Clar.  Muelleri  gratiam  exploranda  accepi.  In  in- 
dagando vero  incidi  in  tantam  varietatum  copiam, 
ut,  si  strias  hasce  optima  fide  describere  vellera, 
singulas  in  singulis  cerebellis  designare  coactus  es- 
sem. Nihilominus,  ut  Soemmeringius  (20)  ct 
Treviranus  (21)  antea  jam  studuerant,  quae  de 
hac  re  e cerebellis  a me  circumspectis  in  univer- 

p 

sum  finiri  poterant,  ea  brevi  complecti  periclitatus 
sum  simul  adnectciis,  quatenus  ab  aiitoribus  dissen- 
tirem. 

Strias  medullares  e linea  fossae  rhomboideae 

(18)  Langenbeck  1.  1.  pag.  12.  31.  38. 

(19)  Langenbeckii  Icones  neurologicae.  Fasc.  I., 
tab.  XXXIII.,  flg.  3.  e.  f.  g. 

(20)  Soemmering  iiber  das  Organ  der  Seele,  p.  18. 

(21)  Treviranus  1.  1.  i^ag.  85.  86. 

mediana,  qua  funiculi  teretes  separantur,  modo  al- 
tius modo  profundius  calami  scriptorii  apicem  ver- 
sus semper  proficisci  observavi;  nonnunquam  vero 
e nodulo  medullari  albo  lineae  medianae  assidente 
deprehendi  progredientes.  Qua  quidem  re  digre- 
dior a Langenbeckio,  qui,  si  ejus  radicem  nervi 
auditorii  superiorem  striis  medullaribus  componi 
statuere  licet,  easdem  demum  a superficie  funiculo- 
rum teretium  superiore  seu  posteriore  provenientes 
depinxit.  Fossa  rhomboidea  in  medio  ad  perpen- 
diculum diffissa,  ut  medulla  oblongata  accurate  bi- 
partiretur, utroque  intersectionis  latere  lineas  albas 
ad  strias  medullares  adscendentes  nonnunquam  vidi; 
quod  vero,  si  striae  debiliores  apparerent,  minus  mihi 
successit.  Soemmeri  ngius  autem  lineam  medianam 
striarum  finem  esse  admonet.  Numerum,  quo  striae 
in  fundo  ventriculi  adsunt,  quod  attinet,  hunc  una 
ad  duodecim  usque  confici  reperi.  Omnes  vero 
substantiae  griseae  in  ventriculo  quarto  obviae  co- 
lore praestabant  albissimo,  qui  tantum  abest,  ut 
Trevirano  autore,  si  cerebella  spiritu  vini  ser- 
ventur, mox  evanescat,  ut  spatio  menstruo  parum 
I albore  privetur.  Saepe  jam  ab  origine,  semper 
1 vero,  cum  paululum  progressae  essent,  exstantes  et 
prominentes  cerneres.  111.  Soemmeringius  strias 
m nostras  fundo  quarti  ventriculi  quasi  tessclatas  seu 
i<|  pictas  esse  voluit.  Singulae  autem  aut  jam  fiini- 
i'i  culis  teretibus  aut  demum  corporibus  restiformibus 

ad  majores  .conveniebant;  raro  ad  restim  unicam 
sive  ita  conjunctae  erant,  ut  inter  se  alio  modo 
omnes  ad  unam  cohaererent.  JVodulo  medullari  si 
progredirentur,  tam  breves  esse  solebant,  ut  jam  in 
funiculis  teretibus  finem  haberent,  quod  pariter  de 
iis,  quae  e linea  media  emergebant,  crebro  actum 
est.  At  funiculos  illos  quum  transverse  transiissent, 
corporis  restiformis  fibrillis  parallelae  cerebrum  pe- 
tebant, aut  restiforme  corpus  circa  repebant,  ut, 
supra  nervum  acusticum  quum  processum  cerebelli 
ad  pontem  peterent,  vel  cum  hocce  coalescerent, 
vel  in  ejusdem  superficie  manifesto  progredientes 
pontis  ipsius  fibrillis  implicarentur.  8i  vero  infra 
auditorium  nervum  corpus  restiforme  circumirent, 
spatium  triangulare,  quod  inter  restiforme  olivare- 
qne  corpus  et  pontem  Yarolii  interest,  iniebant. 
Haud  raro  singulae  trunco  portionis  mollis  aperte 
immiscebantur;  frequentissime  autem  ad  nervum, 
ubi  sub  substantia  grisea  emergere  solet,  cursum 
dirigentes,  priusquam  huncce  attingerent,  desinebant. 
Q,nod  si  eveniret,  strias,  quum  nudo  jam  oculo 
perspicuas  fibras,  quas  in  ista  substantia  grisea  non 
cerneres,  demonstrarent,  auditorio  minime  cohaerere 
persuasum  habeo,  praesertim  quod  proprias  nervi 
acustici  fibras,  nisi  substantia  illa  caute  abrasa  sit, 
non  licet  videre,  nervi  igitur  illius  et  striarum  me- 
dullarium fibrae  substantia,  de  qua  dixi,  separan- 
tur. Cui  vero  sententiae  Treviranus  repugnat. 

striarum,  inquit,  fibrae,  quippe  quae  constantes  (?), 
etiamsi  colore  albo,  antequam  nervum  acusticum 
attigerint,  destiti^antur,  tamen  nervum  ipsum  ineunt. 
Interdum,  quod  Santorinus,  Girardus,  Pro- 
chasca,  Wenzelii,  Rudolphius  saepissime  ob- 
servaverant, striarum  nullam  in  auditorium  inire 
reperi,  quod  nunc  in  casu  singulo  exactius  descri- 
bam ad  tabulam  II.  libello  adjectam  delegans. 

j Cerebellum  viri  triginta  fere  annoru,m. 

Ventriculus  quartus,  ^arte  media,  qua  cerebelli 
hemisphaeria  conjuncta  sunt,  excisa,  quum  apertus 
esset,  striae  medullares  tam  valentes  et  exstantes, 
quales  non  unquam  observaveram,  in  conspectum 
veniebant.  Sinistro  latere  exoriebantur  multis  fila- 
mentis e linea  sinus  rhomboidalis  mediana  prove- 
nientibus, quae,  priusquam  funiculos  teretes  trans- 
iissent,  ad  majores  strias  conveniebant.  Tum  vero 
striae  omnes  ad  unam  in  unicam  coalescebant  re- 
stim,  in  qua  strias,  quibus  componebatur,  distinguere 
licebat,  tino  facto,  nervum  auditorium,  ubi  sub 
grisea  substantia  in  corpore  restiformi  collocata, 
' emergens  conspicitur,  ex  transverso  supervadebant, 

Jdein ' processum  cerebelli  ad  pontem  petentes  in 
duos  divisae  ramos  processui  huicce  implicabantur. 
1]  Etiamsi  striarum  ille  decursus  satis  superque  de- 
monstrat,  earundem  nullam  auditorio  immisceri,  id 
fi  etiam  majoris  videbatur  argumenti,  quod  omnes  il- 

la$  sine  ulla  vi  et  laceratione  a fundo  ventriculi 
quarti  attollere  poteram.  — Dextri  lateris  striarum, 
quippe  quae  sinistris  simillimae  erant,  dxjscriptio- 
iiem  omitto,  id  tantum  adnotans,  superiores,  quarum 
una  jam  in  funiculis  teretibus  desinit,  e nodulo 
medullari  lineae  medianae  assidente  provenire,  om- 
nes in  processum  cerebelli  ad  pontem  abire  et 
quemadmodum  sinistras,  attolli  posse. 

Si  striae  utriusque  sinus  rhomboidalis  lateris 
comparentur,  easdem  uno  latere  aliter  ac  altero  se 
habere  semper  fere  in  adspectum  cadit;  nam  modo 
altiores,  modo  frequentiores,  modo  latiores,  modo 
aliter  formatae  dextro  latere  quam  sinistro  appa- 
rent et  vice  versa.  Dein  altero  latere,  nullam,  al- 
tero paucas  tantum  nervo  auditorio  immisceri  sae- 
pius inveni.  — Nunquam,  ut  Langenbeckius 
depinxit,  strias  omnes  in  acustico  convenire  vidi, 
neque,  quod  Prochasca  W enzeliique  commu- 
nicavere, earundem  defectum  observare  unquam 
mihi  contigit.  Q.uem  autem  striarum  defectum  quod 
attinet,  hoc  loco  111.  Soemmeriiigii  sententiam 
afferre  non  ineptum  mihi  visum  est:  Substantia, 
inquit,  grisea  in  fundo  ventriculi  quarti  obvia  si 
pallidiore  induta  est  colore,  eae  ipsae  (sc.  striae 
medullares)  perspectu  tam  difficiles  sunt,  ut  impe- 
ritis, expertis  distincte  animadvertentibus,  deficere 
videantur.  Haec  hactenus. 

Tantum  vero  abest,  ut  iis,  quae  aliata  sunt, 

rem  exliausisse  milii  vitlear,  ut  propter  striarum 
varietatem  ipsam,  qua  quoque  cerebello  appareant, 
minime  eminentem  earum  effigiem  (id  quod,  inex- 
perti non  est  penicilli),  sed  adumbratam  Imaginem 
me  expressisse  sciam.  Ciuam  ob  rem  singulas  au- 
torum  observationes,  de  quibus  ne  audacius  judi- 
carem, quamvis  a meis  passim  recederent,  non  au- 
sus sum  plane  rejicere.  . 

Descriptione  autem  omissa,  quae  nonnulli  de 
striarum  natura  scripta  reliquerunt,  iis  non  possum 
non  repugnare.  Omnes  fere  autores  in  eo  conve- 
niunt, strias  valde  variare,  modo  nullam,  modo  pau- 
cas tantum  portioni  molli  implicari,  et  haec  ipsa 
varietas,  si  constantem  nervorum,  quorum  functio 


est  notissima,  decursum  animo  perpendimus,  ja 
sufficit,  ut  strias  istas  non  solum  non  acustico  nervo 
veram  praebere  originem,  sed  etiam  ad  nervum 
buncce  formandum  minime  essentiales  et  necessa- 
rias esse  jure  contendere  possimus.  Quam  senten- 
tiam etiam  praeparato  pathologico,  cujus  naturam 
supra  illustravimus,  confirmari  statim  videbimus. 

Res  est  notissima,  nervi  inflammatione  labo- 
rantis functionem  .subito  mutari,  neuritide  vero  in 
exsudationem  habente  exitum,  tolli  aut  saltem  ita 
perverti,  quae  ne  negligenter  quidem  observantem 
cifugiat.  A erum  enim  vero  ut  exemplo  utar,  reti- 
nitide  visus  terribili  perturbatur  modo,  nec  non, 
simul  ac  retina  ita  affecta  transsudare  coeperit, 

amaurosin  sive  completam  sive  incompletam  exoriri 
videmus.  Multa  ejusmodi  exempla,  quibus  nervo- 
rum functionem  seu  phlogosi  ipsa  seu  morbis  inde 
secundariis  mutatam  perversamque  plerosque  medi- 
cos observasse  stabilitur,  in  praes  tantissimo  opere 
Belli  a no  ^2)  reperies.  Quae  omnia  si  in  no- 
strum casum  accommodamus,  auditus,  si  vera  nervi 
acustici  origo  a striis  medullaribus  repetenda  sit, 
aperte  laboraverit  necesse  fuisse  per  se  intelligitur: 
<quem  vero  sensum  quum  intactum  mansisse  videri- 
mus, non  minus  patet,  striis  istis  non  tantam  inesse 
vim,  ac  Piccolhomini  voluit  et  111.  Soemme- 
ringius  in  hjpotheseos  gratiam  optat.  Eo  deni- 
que accedit,  quod  materia  in  fossa  rhomboidea  ex- 
sudata strias  etiam  premendo  gravavit.  Quae  a 
Trevirano  de  striarum  usu  monita  sunt,  haecce 
nihil  aliud  esse  nisi  hjpothesin  nulla  re  prohatain 
' summo  jure  nos  contendere  posse  censemus.  Illo- 
rum vero  sententiam,  qui  striis  unam  auditorii  ra- 
dicem componi  docuerunt,  argumentis  allatis  itidem 
concussam  cernimus,  praesertim  cum  striarum  de- 
cursus sententiae. isti,  quamvis,  altera  radice  morbo 
destructa,  alteram  auditui  adhuc  praefuturam  esse 
opponatur,  minime  sit  secundus.  — Idcirco  ea, 
quae  hucusque  de  striarum  natura  dicta  sunt,  ne- 

22)  Bell’8  physiol,  u,.patholog.  Unlersuohungen  des 
Nervensystems.  'Aus  dem  Engl.  iibersetzt  von  M.'H.  K«>m- 
berg.  Berlin,  1832, 


31 


« 


quaquam  sufficere,  pariim  falsa,  partim  vana  esse, 
nos  demonstrasse  putamus;  quid  autem  re  vera 
valeant,  cui  bono  adsint,  id  eruere  supra  vir^  erat, 
^uod  si  feliciori  unquam  dilucide  expedivisse  conti- 
gerit, ex  hoc  quoque  meo  opusculo  vel. unam  ad 
illustrandas  tenebras  prosiluisse  . scintillam  i satis 
mihi  superque  sufficiet. 


TABULARUM  EXPLICATIO. 

< 


Tab.  1. 

Ventriculus  quartus  sectione' per  vermis  me- 
dium verticaliter  ducta  apertus. 

A.  medulla  oblongata. 

B.  B.  corpora  restiformia. 

C.  corpora  quadrigemina, 
a.  calami  scriptorii  apex. 

ab.  linea  fossae  rhomboideae  mediana. 

c.  c.  c,  c.  fossae  rhomboideae  extrema  lineamenta  mate- 

riam exsudatam  pag.  15  et  16  descriptam  cir- 
cumsepientia, 

d.  d.  nervi  auditorii. 

e.  e.  nervi  faciales  majore  ex  parte  auditoriis  tecti, 

f.  f.  nervi  glossopharyngei. 

g.  g.  nervi  vagi. 

h.  h.  nervi  accessorii  Willisii, 

i.  i.  veli  medullaris  antici  reliquiae.  , 

k.  k.  arbori^  vitae  truncus.  ' , 

’ . : Tv».  II.  ^ 

A.  medulla  oblongata. 

B.  B.  corpora  restiformia. 

C.  C.  hemisphaeriorum  reliquiae. 

D.  pons  Varolii. 

E.  sinistrum  crus  cerebelli  ad  pontem, 
a.  b.  linea  fossae  rhomboideae  mediana. 

c.  nervus  auditorius. 

d.  d.  funiculi  teretes. 

e.  e.  striae  medullares  pag.  2T  descriptae. 

f.  nodulus  medullaris  striis  lateris  dextri  superioribus  ori- 
ginem praebens. 


# 


V I T A. 


Ego,  Otto  Fischcr,  natus  sum  Flameti  Iu  agro 
Tolpiacensi  anno  MDCCCX  patre  Laurentio, 
mercatore,  matre  Helena,  e gente  Conratls, 
quos  parentes  jam  puero  mihi  morte  ereptos  sin- 
cerrlma  teneo  memoria.  Evaiigelicae  addictus  sum 
fidei.  Puer  quinque  annorum  Mulhemium  ad  Rhe- 
num petii,  ubi  apud  avunculum  educarer.  Jam  us- 
que ad  annum  aetatis  XlUmum  de  primis  Vernacu- 
lae linguae  et  arithmeticae  rudimentis  religioiiisqne 
praeceptis  edoctus  inter  paedagogii,  quod  Wlckratli- 
bergae  clarissimo  Zillessen^  praeceptore  meo 

w 

^ summe  venerando,  rectore  floret,  discipulos  receptus 
sum  ibique  per  biennium  literis  humanioribus  ope- 
ram navavi.  Deinceps  Lymnasium  Teutohurgense 
commigravi,  qUod  quum  per  tres  annos  frequentas- 
sem^ examine  superato,  tempore  aUtUmiiali  anni 
MDCCCXXIX  ad  universitatem  literarum  Itonnen- 

i 

sem  ob  studium  medicinae  transii^  'ubi  a rectore 

magnirico  D rosie  • It  ueisliuff  civium  acudeinico- 
1’um  ainuero  ad.scriptus  apud  speclabiicm  t.  t.  ordi- 
nis medicorum  decanum  lll.  31ayerurn  nomen  j)i’0- 
Fessus  sum.  Honnae  autem  per  tres  annos  et  di- 
midium lii.s  interFui  praelectionibus  doctissimorum 
prae.stantissimorum(|ue  virorum: 

SII.  Muelleri  de  encj  clopaedia  et  methodolo- 
gia  artis  medicae;  lll.  van  Calkeri  de  logice,  et 
psjchologia,  de  physice  lll.  a3Jueuchovv,  de  clie- 
mia  e.\]>erimentali  lll.  BisclioFFi^  de  botaiiice  lll. 
Treviraui,  lil.  ocggeratliii  de  oryctognosit», 

I 

lll.  (jioldFuFsii  de  'Zoologia.  Quibus  eruditis 
examen  philosophicum  rite  superavi.  * 

Anatomium  specialem  ab  lll.  31ayero  et  M e- 
bero,  phy.siologiam , pathologiam  generalem  ouin 
semiotice  et  anatomiam  pathologicam  ab  lll.  31ucl- 
Iero  accepi.  31ateriain  medicam  lll.  llarlessium, 
pathologiam  specialem  lll.  Albers,  chirurgiam  uni- 
versam et  operationes  chirurgicas  doctriiiamque  dc 
Fasciis  lll.  Wutzerum  tradentes  audivi.  Ab  lll. 
Xasse  patre  therapia  generali  et  speciali  institutus 
sum,  lll.  K i lia  11  i lectiQuibiis  de  arte  obstetricia  et 
morbis  mulierum,  Cei.  jVassei  lilii  de  operationibus 
in  oculis  instituendis  interFui. 


Catlavei  ihus  secandis  per  duo  hiberna  semestria 

■*V 

dndihus  IU.  i>layero  et  Webero  occupatus  fui. 

Per  annum,  auscultandi  et  practicandi  causa, 

frequentavi  clinicum  chirurgicum  et  ophthalmiatri- 

cum  IU.  Wutzcri,  propaedeuticum  et  tlierapeufi- 

* 

cum  111.  Nassei,  auscultando  interfui  clinico  ob- 
stetricio 111.  Kiliani,  quo  duce  etiam  exercitationes 

% 

in  phantomate  institui. 

Meuse  Aprili  MDCCCXXXIII  academiam  illu- 
stri.ssimam  Berolinensem  me  contuli  et  rectore  ma- 
gnifico W eissio  civibus  academi^is  adseriptus  sum. 
.Mense  Majo  anni  ejusdem,  ut  legi  reipublicac:  satis- 
facerem, suscepi  munu.s  chirurgi  militaris;  per. men- 
ses aestivos  clinicum  ophthalmiatricum  111.  .Jueng- 

• • • 

kenii,  et  therapeuticum  Cei.  Wolfii  adii. 

k 

x\tque  his  quidem  omnibus  viris  illustrissimis 
pro  tot  tantisque  in  me  et  beneficiis  et  bene  meri- 
tis vel  maximas  gratias  ago,  gratoque  animo  eorum 
semper  servabo  memoriam. 

Tentaminibus  vero  quum  philosophico,  tum 
medico,  examineque  rigoroso  coram  gratiosa  facul- 
tate medica  rite  superatis,  spero  fore,  ut,  disserta-^ 
tione  thesibusque  publice  defensis,  summi  iu  utra- 
que medicina  honores  in  me  conferantur. 


THESES  DEFENDENDAE. 

• ‘k  - • 

1. , Striae  medullares  ad  nervum  acusticum 
formandum  minime  essentiales  et  neces- 
sariae. 

2.  Irritabilitas  Ilalleriana  non  est. 

3.  Hjdrocele  optime  incisione  radicitus  cu- 

i * 

ratur. 

4.  Pus  verum,  quum  in  sanguinem  transierit, 
in  sanis  renibus  secerni  posse,  nego. 

5.  Est  neuralgia  a nervo  faciali  oriunda)  ad 
haiicce  vero  tollendam  hujusce  nervi,  ubi 
per  foramen  stjlomastoideum  egreditur, 
discisionem  minime  laudarem. 

